runetrust/blame-folketinget-dk huggingface dataset:
Mette Frederiksen (S), 2021-04-27:
Jeg mener, der er rig mulighed for – rig mulighed for – at skabe rammer for nytænkning, for relationsarbejde, for kreativitet, for faglighed baseret på tillid uden at gøre det, som jeg forstår Kristendemokraterne lægger op til, men det kræver én afgørende ting, og det er, at Folketinget snart tør træde et skridt tilbage.
Anders Samuelsen (LA), 2008-12-10:
Alt i alt har vi ikke i Liberal Alliance på noget tidspunkt været i tvivl om, at vi selvfølgelig ville forsøge at gå hele vejen og være med til at sikre, at landet også får en fornuftig finanslov for næste år, også selv om det, som jeg startede med at sige i min tale, på ingen måde er sådan, at vi fuldstændig er i mål, og at vi synes, at den er så ambitiøs, som den burde være.
Jeppe Bruus (S), 2014-05-15:
Men så kan vi måske tage det ene spørgsmål vedrørende konfliktretten og fagforeningernes, helt konkret 3F's, mulighed for at konflikte mod virksomheder, som bruger en dårlig overenskomst til at trykke løn og arbejdsvilkår, og hvor eksperter jo har vurderet, at man, hvis det forslag, som Dansk Folkeparti og Venstre fremsatte i 2012, var gået igennem, sådan set så havde åbnet for posen, i forhold til at man kunne have tjenere og kokke ansat til 60 kr., 70 kr., 80 kr. i timen.
René Christensen (DF), 2015-12-04:
Kan ordføreren så ikke bekræfte, at den finanslov, der nu er indgået for 2016, og som ordføreren ikke er en del af, faktisk giver en vækst på 0,3 pct. i det offentlige Danmark, og at vi altså nu kan få mere velfærd i Danmark i 2016, end der var i 2015?
Eyvind Vesselbo (V), 2002-05-28:
bedre mulighed for at bevare deres daginstitutioner, skoler og butikker; at vi viser tillid til de lokale politikere, at nu kan de altså godt klare de her ting; at små virksomheder kan udvide, og at kommunen kan bestemme i byzonen. Det er det, der åbenbart er problemet, men jeg har ikke hørt nogen argumenter for, at alle de her ting skulle være et problem, andet end at der skulle være kommet nogle fiktive tal på, hvor mange boliger der kunne være.
Søren Søndergaard (EL), 2025-10-24:
Man kan blive overrasket over meget, og man kan blive overrasket over, hvad fru Johanne Schmidt-Nielsen gentagne gange fremførte, og man kan blive overrasket over, hvad der er stillet en række udvalgsspørgsmål om, og man kan blive overrasket over, at jeg gentagne gange her i salen har sagt det med fodlænke.
Rasmus Prehn (S), 2021-04-08:
I beslutningsforslaget pålægges regeringen at bede Kammeradvokaten om at foretage en klar vurdering af, om det var ekspropriation, jævnfør grundlovens § 73, eller ej, da regeringen uhjemlet afviklede minkerhvervet i Danmark og fik vedtaget lovforslag nr. L 77, altså forslaget til lov om aflivning af og midlertidigt forbud mod hold af mink.
Jens Joel (S), 2017-12-19:
Der vil være folk, som har fulgt med i debatterne herinde, som er bekendt med, at jeg ikke altid er enig med regeringen i, hvordan man skal tilrettelægge klimapolitikken, og måske nogle gange synes, at regeringen gør lidt for lidt, for at vi lever op til de flotte udmeldte ord, der er i klimaaftalerne fra Paris, men jeg er enig med regeringen i den her situation om, at udgangspunktet for det, vi lægger frem som beslutningsgrundlaget, må være, at man forholder sig til det, der er besluttet.
Per Clausen (EL), 2009-04-17:
Der kunne også være grund til at diskutere det særlige forhold, at mennesker, der tilhører en religion, let lader sig narre til at tro, at man bliver mere troende af at forfølge andre, der tilhører en anden religion, mens vi, der ikke er så religiøse, at det gør noget, må erkende, at mennesker, der har defineret sig selv som ateister, også har været i stand til at bruge antisemitismen som et redskab.
Per Stig Møller (KF), 2008-12-16:
Så vi skal række ud til den store gruppe af progressive udviklingslande, moderate regimer i Mellemøsten og mellemindkomstlande i Latinamerika og i Asien, lande, som ikke nødvendigvis er klassiske demokratier, men som grundlæggende heller ikke deler interesse med dem, der vil holde verden tilbage.
Mette Thiesen (DF), 2025-01-08:
Vi ser så mange af de her eksempler, og det virker også til, at der simpelt hen er nogle af de her indvandrerkredse, hvor det nærmest bliver set på, som om det er en god måde at være sammen på at ligge og køre de her sindssyge ræs og udsætte andre mennesker for det her.
Jens Kirk (V), 2000-05-11:
Jeg vil gerne sige til den socialdemokratiske ordfører, at hvis den socialdemokratiske ordfører læser, hvad der står i ændringsforslaget, så står der: »Ændringsforslaget indebærer således, at der altid i forbindelse med myndighedernes kontrol på dette område skal indhentes retskendelse, hvis ikke virksomheden eller virksomhedsejeren frivilligt vil fremlægge det for kontrollen nødvendige materiale.«
Kris Jensen Skriver (S), 2025-02-04:
Jeg er glad for, at ordføreren bringer sodødeligheden op i sit indlæg, for det er netop sådan, at i den aftale, vi lavede sidste år, er der bl.a. en aftale om at lave en grænseværdi i forhold til sodødelighed, og hvis man så overskrider den grænseværdi, vil man skulle modtage et skærpet rådgivningsbesøg, ligesom der bliver et krav til uddannelse for de medarbejdere, der arbejder i vores grisebesætninger.
Lars Løkke Rasmussen (V), 2018-01-19:
Situationen aktuelt er altså den, at for hver gang der tages 2 kr. op af landskassen, kommer den ene krone fra det danske bloktilskud, hvortil kommer de opgaver, som endnu ikke er hjemtaget, og hvortil kommer de opgaver, som er rigsanliggender, og som i en fremtid med et selvstændigt Grønland skal løses i Grønland.
Victoria Velasquez (EL), 2023-11-08:
Og det bliver kun dét mere vigtigt, når det drejer sig om nogle, som kæmper med svær depression eller andre psykiske lidelser, eller som har det hamrende dårligt, og som om noget ville ønske, at de kunne være en del af det fællesskab, der er på en uddannelsesinstitution og gå sammen med de andre unge og føle sig mere normale, end de gør – det gør en så marginaliseret i forvejen at være en del af kontanthjælpssystemet – og have en hverdag, hvor de føler, at de kan være en del af fællesskabet.
Keld Albrechtsen (EL), 2003-03-26:
Men synes ministeren ikke også, det er forfærdeligt, når der bliver oplyst, at amerikanerne har ladet et missil, eller et missil i hvert fald har ramt en markedsplads og efterladt 15 lig på en gade i Bagdad, fordi man har sendt et missil direkte ind i en markedsplads?
Kim Edberg Andersen (DD), 2024-04-24:
Men så får ordføreren et sådan helt direkte spørgsmål nu her: Er det i orden, at 50 pct. af embedsmændene svarer i en rapport, at de arbejder for en regering, som bevirker, at deres arbejdsvilkår ikke svarer til det, som regeringen selv står og klapper sig på ryggen for, altså at de har det her »Kodex VII«, som de arbejder efter?
Bent Bøgsted (DF), 2016-11-30:
Det er nok der, hvor vi skal ind og se på, om der er blevet skåret for hårdt ned på personalet til, at de kan løfte opgaverne, eller om vi måske fra statens side eller fra kommunal side har lagt for store administrative byrder på personalet, så de egentlig ikke har tid til at løfte de opgaver, de skal.
Lissa Mathiasen (S), 1997-11-19:
Men jeg blev måske endnu mere overrasket, da jeg hørte fru Pernille Sams gå ind i debatten, og hører, at man fra konservativ side interesserer sig så specielt meget for det her emne. Derfor vil jeg da godt spørge, om ikke statsministeren kan bekræfte, at det faktisk er sådan, at den dagsorden, der blev vedtaget her i Folketinget den 30. april 1997, og hvorved man pålagde erhvervsministeren at komme med en opfølgning omkring lettelse af erhvervslivets administrative byrder, naturligvis er fulgt op, som den også skulle, ved levering til Erhvervsudvalget i rette tid af 18 siders bud på, hvad der er af problemer, og på hvilken måde man fra regeringens side vil håndtere de her sager fremover.
Dorte Bennedsen (S), 2001-01-23:
Jeg føler, at det måske har lidt mere fremtid for sig at gå ind i en dialog med hr. Brian Mikkelsen, end det havde med Venstres ordfører, hr. Svend Heiselberg, som jo på forhånd har besluttet, hvad holdninger og meninger og synspunkter hans modstandere har.
Preben Bang Henriksen (V), 2015-05-06:
Jeg kan i hvert fald sige, at hvis det kan bekræftes, at det er en undersøgelse, der ikke har været forelagt hverken By- og Boligudvalget eller Folketinget på nogen måde, så er det da under al kritik, at vi skal have en diskussion, der drejer sig om et dokument, som ministeren og ministerens egne embedsmænd har siddet og skabt.
Brigitte Klintskov Jerkel (KF), 2017-02-03:
Konservative er godt tilfredse med, at vi generelt har et sygehusvæsen med faldende ventetider, stigende overlevelse for kræftpatienter og høj patienttilfredshed, og at vi har nogle dygtige og engagerede medarbejdere på landets sygehuse, som hver dag gør deres bedste for at levere en tryg og god behandling.
Simon Emil Ammitzbøll (LA), 2011-02-08:
Vi håber så også, at der lyttes til vores opfordring til, at hvis det, måske mod regeringens forventning, men nok med Liberal Alliances forventning, ikke skulle lykkes at lave en aftale med Socialdemokraterne før valget, så håber vi, at Venstre, Konservative og for den sags skyld også De Radikale vil opsige velfærdsforliget fra 2006, så danskerne kan få et reelt valg ved næste folketingsvalg og enten stemme for fortsat efterløn og økonomiske problemer eller nej til efterlønnen og en vækstfyldt fremtid.
Lars Barfoed (KF), 2004-12-16:
at hvis der er behov for retsregler, der kan rette op på det her forhold, som vi er enige om er urimeligt, hvis der er behov for retsregler, hvis de eksisterende retsregler ikke forbyder at hemmeligholde sådan nogle aftaler for medarbejderne, så vil det formentlig være regler, der skal indarbejdes andre steder i lovgivningen end specielt i funktionærloven, og derfor mener jeg, at revisionsbestemmelsen, som vi her taler om, er irrelevant i forhold til den problemstilling, som hr. Jan Petersen i øvrigt med rette rejser.
Morten Homann (SF), 2003-11-20:
De to ændringer forenkler måske ikke reglerne forfærdelig meget, men til gengæld får de en ganske voldsom virkning for de mennesker, som efterfølgende skal betale regningen eller måske må gå fra hus og hjem som følge af den aftale, som Det Radikale Venstre har medvirket til.
Pernille Rosenkrantz-Theil (S), 2020-04-29:
Og nu skal ordføreren selvfølgelig have mulighed for også at læse det, men jeg vil sige, at når jeg læser det igennem, som sundhedsmyndighederne skriver nu i forhold til smitterisiko, jamen så får jeg genbekræftet, at det var den rigtige beslutning at træffe.
Thor Möger Pedersen (SF), 2012-05-31:
Regeringen vil som sagt se den fulde effekt af den tidligere forhøjelse af fradragsretten, og regeringen mener ikke, at der i den nuværende økonomiske situation er rum til at finde finansiering til et forslag, der forventes at medføre et umiddelbart provenutab på ca. 360 mio. kr. om året.
Alex Ahrendtsen (DF), 2023-05-30:
Bestemmelsen omfattede tildækning af ansigtet, der sker ved beklædningsgenstande, herunder huer, hætter, tørklæder, masker, hjelme, heldækkende dragter, kunstige skæg m.v. Som eksempler blev endvidere elefanthuer, burka og niqab nævnt.
Ole Sohn (SF), 2005-12-15:
Det, der er helt afgørende, hvis man skal have en fornuftig integrationsdebat, er en ordentlig tone i debatten, og derfor vil jeg gerne bede fru Irene Simonsen på Venstres eller i hvert fald på egne vegne klart tage afstand fra den form for udtalelser, også selv om de kommer fra det parti, som er regeringens parlamentariske grundlag.
Morten Bødskov (S), 2023-05-17:
Det, der er vigtigt, er, at vi her har at gøre med en godt nok meget stor afskedigelse, men at den har fundet sted i en region, hvor der er et beskæftigelsessystem og en række myndigheder, som er blevet aktiveret, bl.a. omkring varslingspuljen, som der er muligheder for.
Finn Sørensen (EL), 2018-02-06:
Så det overordnede spørgsmål er: Er det rigtigt forstået, som enkelte ordførere har bekræftet, egentlig SF's ordfører klarest, at det sparemål, der ligger i den oprindelige aftale om førtidspension og fleksjob, på 1,9 mia. kr. i 2020 og 4 mia. kr., når den er fuldt indfaset, står ved magt, og at de ændringer, der foretages, skal foretages inden for den ramme?
Eva Kjer Hansen (V), 2004-01-15:
Det andet spørgsmål, jeg har til hr. Villy Søvndal, er, om hr. Villy Søvndal synes, at det er uanstændigt og uansvarligt og helt hen i vejret, når pædagogerne gennem deres organisation, BUPL, gennem flere år har talt om, at man har brug for at få udvidet formålsbestemmelsen, at man har talt om nationale anbefalinger på området, som på den ene side afspejler deres pædagogiske behov og udfordringer og på den anden side løfter fagets interesse ud over den enkelte institution og kommune med henblik på en større erkendelse og anerkendelse af pædagogernes samfundsmæssige betydning, sådan som det blev udtalt fra BUPL's kongres i 2002.
Jens Peter Vernersen (S), 2002-02-26:
Det er jo den bekymring, vi har ved at lave disse ændringer, og hvis man førte dem helt ud i livet og fjernede ejendomsværdiskatningen, så ville man få langt højere huspriser, som især ville ramme førstegangskøbere, unge mennesker, der skal købe et hus første gang.
Bjarne Corydon (S), 2014-09-09:
Derfor afsætter regeringen i gennemsnit 3 mia. kr. hvert år til ny velfærd, og det betyder, at der i 2020, hvis man vælger at følge den her kurs, vil være 20 mia. kr. mere til rådighed til at sikre bedre velfærd i Danmark.
Jette Gottlieb (EL), 2000-04-27:
Til det sidste, om personer anbragt i et system, vil jeg sige, at det, vi oplever er ved at ske, er netop, at vi har fået lavet nogle systemer - og Venstre har medvirket sammen med regeringen - som vi synes man kan konstatere er for stramme til, at de opfylder de hensigter, man har beskrevet.
Morten Dahlin (V), 2022-02-08:
Meningen med beskæftigelseskrav alle de steder, vi har gjort det i den danske udlændingelovgivning – og hvis ikke alle, så er i hvert fald næsten alle kommet til på Venstres foranledning, for vi går meget op i beskæftigelse og i, at folk skal forsørge sig selv og deres familie – er jo, at man viser, at man ikke ligger det danske samfund til last, at man viser alle andre, at man kan forsørge sig selv og sin familie, så vi ikke får en masse mennesker hertil, som alle andre så skal forsørge.
Rasmus Stoklund (S), 2020-12-10:
Det, der jo så bare er afgørende, i hvert fald for mit eget vedkommende, og jeg tror også for mange andre forbrugere, er, at det sker på en måde – og det sikrede den tidligere socialdemokratiske regering i 2014 heldigvis – hvor dyrene ikke lider overlast, og det gør de ikke, fordi de bliver bedøvet inden.
Keld Albrechtsen (EL), 1999-02-23:
Her vil jeg godt sige, at fra Enhedslistens side har vi ikke ønsker om, at der skal fremkomme noget, der på mindste måde kan minde om det udkast, som vi fik kendskab til lå i ministeriets administration her i vinter, men som ikke gav anledning til fremsættelse af et forslag i denne her folketingssamling.
Ellen Trane Nørby (V), 2018-05-09:
Den brede enighed om at gentænke området skal jo også ses i lyset af, at vi faktisk i dag har en del udfordringer i voksentandplejen. Danskerne har heldigvis en bedre og bedre tandsundhed, når de forlader børne- og ungetandplejen, men så kan man jo samtidig stille spørgsmålet om, hvorfor aktiviteten i voksentandplejen så er konstant og endda vokset.
Pernille Rosenkrantz-Theil (S), 2022-06-09:
Men grunden til det er, at hvis de unge mennesker bor i Hvidovre, Herlev eller Høje-Taastrup og kommer med sådan en gammeldansk baggrund, søger de i dag ikke ind på de lokale gymnasier, fordi de ikke har et ønske om at gå et sted, hvor ingen ligner dem selv, og fordi det er blevet til gymnasier, hvor der stort set udelukkende er unge med anden etnisk baggrund end dansk.
Svend Heiselberg (V), 1998-06-11:
Her vil jeg med det samme sige til Banestyrelsen og DSB, at vi vil være meget agtpågivende over for, at det helt klart skal være sådan, at hvis der efter den 1. januar 1999 er operatører, der vil benytte banen, skal de have mulighed for det, og der skal ikke være nogen, der spænder ben for dem.
Kirsten Brosbøl (S), 2007-06-01:
Jeg håber, at vi på et tidligere tidspunkt kan nå dertil, at der kan samles flertal i det her Folketing for at rette op på den urimelige forskelsbehandling, der altså ligger i vores lovgivning i dag over for enlige adoptanter og børn af enlige adoptanter, som altså ikke i dag modtager det særlige børnetilskud.
Pelle Dragsted (EL), 2016-09-06:
Derfor tror jeg faktisk, at de pensionister, der sidder derude, godt kunne tænke sig at få et klart svar på, om de skal sidde og bekymre sig om, om de også får skåret i deres grønne check, eller om de kan være sikre på, at det er der ikke flertal for i Folketinget?
Elisabeth Arnold (RV), 2004-01-15:
Valgretsnævnet ændrede jo praksis fra 12 til 8 år, og derfor kunne man jo spørge: Var det ikke naturligt at fastholde en 8-års-grænse i stedet for som nu at indføre en 2-års-grænse, som set ud fra et demokratisk synspunkt er betydelig ringere, når det nu er praksis i Valgretsnævnet, at valgretten kan bevares i 8 år?
Lea Wermelin (S), 2024-05-02:
Jeg ved jo om nogen, at hvis man bliver kaldt op som vikar, kan der være grænser for, hvad man kan svare på, men jeg tillader mig nu alligevel at spørge om noget, når nu ordføreren går på talerstolen med et udsagn, som kan være en lille smule svært at tolke.
Lars Løkke Rasmussen (V), 2007-10-23:
Jeg siger bare, at det er en mulighed, vi gerne vil give kommunerne, for alt tyder på sådan som vi i hvert fald har lagt øre til dér, hvor græsset gror - at der er et ønske om, at vi styrker det driftsledelsesmæssige niveau i kommunerne, hos institutionslederen helt bredt.
Morten Homann (SF), 2002-05-14:
Og det er kun blevet værre gennem de ændringsforslag, der er blevet stillet. Så det, der er tilbage, er, at der er flere af de fungerende fjernbusruter, som vi har i dag, nemlig X-busruterne, som står over for at blive lukket, mens der ikke er nogen jordisk garanti for, at der vil komme flere fjernbusruter til gavn for forbrugerne.
Eva Kjer Hansen (V), 1999-12-07:
Vil man skele til erfaringerne fra det rigtige liv for netop at få folk ud i job på det private arbejdsmarked, hvor alle undersøgelser jo viser at der bliver større og større mangel på arbejdskraft, og at det derfor er vigtigt at undgå, at vi får placeret denne meget store gruppe inden for den offentlige sektor?
Tom Behnke (KF), 2008-12-16:
Det er vejen frem til en bedre verden for alle, at vi taler sammen, sidder sammen, arbejder sammen, handler med hinanden, at vi i det hele taget gør verden mindre, så afstandene ikke er så store, og så det er nemmere dels at forstå hinanden, dels at have en fælles forståelse af, hvad det er for menneskerettigheder, der skal leves op til, og hvad det er for muligheder, der skal være i hele verden for alle mennesker.
Per Clausen (EL), 2008-01-18:
Et andet spørgsmål, jeg godt vil stille hr. Troels Christensen, er, om han mener, at det at have en licensfinansiering sikrer uafhængigheden, når f.eks. Venstres finanspolitiske ordfører går ud og siger, at hvis Danmarks Radio ikke tager sig sammen, må vi overveje, om de stadig væk skal have lov til at opkræve licens.
Anne Grete Holmsgaard (SF), 2007-01-18:
Når jeg spørger om det, er det selvfølgelig, fordi hr. Lars Christian Lilleholt har været ude og sige på Venstres vegne, at Venstre vil have 6 pct. obligatoriske biobrændstoffer i bilerne inden 2010 – om det er 5,75 pct. eller 6 pct. er sådan set underordnet – og det blev jeg meget glad for.
Pelle Dragsted (EL), 2016-05-17:
Men det, vi siger, er sådan set bare, at det, vi har oplevet hidtil, jo desværre er, at der er blevet gennemført nogle direktiver – nogle af dem ved lov i Folketinget, nogle af dem ved direkte implementering – som har været skadelige, som har været unødvendige, og som har pålagt vores realkredit nogle ting, altså fordi det er kommet fra EU.
Ellen Trane Nørby (V), 2018-11-23:
Lovforslaget fjerner således ikke selve adgangen til akut sygehusbehandling af personer på midlertidigt ophold i Danmark, men, som jeg startede med at sige, i erkendelse af at turister som udgangspunkt har eller måske bør have en rejseforsikring, og at langt de fleste borgere derudover er offentligt sygesikrede, så finder vi fra regeringens side – og det var også den aftale, vi lavede med Dansk Folkeparti i finansloven sidste år – at det er rimeligt, at det pågældende land behandler, mens det pågældende forsikringsselskab eller den pågældende borger betaler for behandlingen.
Henriette Kjær (KF), 2002-05-08:
Blot skal omlægningen ske på en sådan måde, at de personer, der har behov for hjælp til indkøb, har mulighed for at få den fornødne hjælp på anden måde, og hvis den ældre har brug for hjælp til f.eks. at bestille varerne, så er kommunen efter lovgivningen forpligtet til at hjælpe den ældre med disse ting.
Helge Vagn Jacobsen (RV), 2015-04-30:
Ja, og der står faktisk allerede i loven om Udbetaling Danmark, § 3, stk. 2, at man har krav på at få den hjælp i kommunen, hvis man har nogle særlige behov, altså hvor kommunen kan gå ind og agere mellemmand mellem borgeren og Udbetaling Danmark og dermed yde den hjælp, som man måtte have brug for.
Stine Brix (EL), 2014-03-18:
Jeg tænker bl.a. på den her bemærkning, der har været om, hvorvidt det var klogt at sætte den grænse, at man maks. kunne forsøge at gennemføre et kursus i at være arbejdsleder alle arbejdsgiver tre gange i løbet af sit liv, eller om der kunne ændres på sådan nogle ting i aftalen eller loven.
Christian Juhl (EL), 2011-11-25:
Jeg har til tider også selv haft meget faste meninger, og så har jeg haft meget godt af at lade mig konfrontere af virkeligheden, det er en rigtig god ting, og jeg vil høre, om et tilbud om at invitere hr. Joachim B. Olsen ud i en anden del i virkeligheden, f.eks. blandt 3F's arbejdsløse, kunne være et interessant tilbud for at se en lidt mere nuanceret tilgang til, hvad det er, der driver mennesker.
Karsten Lauritzen (V), 2013-03-14:
Man står i den situation, som vi også gør her, at det, der var den politiske diskussion dengang, da man nedsatte Wendler Pedersen-udvalget, og den diskussion, vi har i dag, er ændret så væsentligt, at man nok må sige, at det ikke er hensigtsmæssigt, at udvalgsarbejdet tager så lang tid.
Bjarne Laustsen (S), 2010-04-15:
Så tager den her sag fat, for det viser sig, at i Vestjylland, som hr. Ib Poulsen også har redegjort for, og i Vordingborg og alle mulige andre steder, hvor man benytter sig af det her system, er der rigtig mange, der står for at falde ud af systemet.
Mai Mercado (KF), 2015-01-27:
Vi synes, at man skal prioritere Danmarks sikkerhed og Danmarks kultur, og derfor har vi valgt, at den her forespørgselsdebat skulle bruges på noget, som betyder rigtig meget for rigtig mange danskere rundtomkring, nemlig de hellige krigere, som drager i krig, og som kæmper for alt, hvad de kan, imod danske demokratiske værdier.
Johanne Schmidt-Nielsen (EL), 2013-10-24:
Der kan vist ikke være nogen tvivl om, at også unge med funktionsnedsættelser kan have behov for støtte og hjælp i forbindelse med overgangen til voksenlivet, det såkaldte efterværn, f.eks. ved at de bliver boende i deres plejefamilier i en periode, efter de er fyldt 18 år, også selv om de ikke er i en situation, hvor man kan se et egentligt udviklingssigte frem mod uddannelse eller beskæftigelse.
Søren Krarup (DF), 2006-03-21:
Vi påtalte det, og så viste det sig, at SF, som stod for bidraget, ikke ville vedkende sig det, idet deres ordfører gik herop og sagde, at det var de 12 forfattere fra Politiken, han havde citeret – dog uden citationstegn, og det er temmelig afgørende.
Rasmus Nordqvist (ALT), 2018-04-10:
Nu ved jeg ikke, om ordføreren for forslagsstillerne igen vil kalde dette forslag for et frisk pust eller for en mintpastil til undertegnede, men jeg må i hvert fald med det samme sige, at jeg håber, min ånde er god nok til, at man kan høre, at vi siger nej tak til det her forslag.
Jesper Petersen (SF), 2008-12-10:
Dansk Folkeparti har chancen for at være med til at stemme for de ændringsforslag, der kommer fra oppositionens side, om at afskaffe de ting, om at indføre, at der ikke kun skal være loft over ældremadbetalingen for dem, der bor på plejehjemmene, men også for dem, der bor derhjemme, og om, at der bliver en fuld regulering af pensioner og SU, så der ikke sker udhuling år for år.